EPIGRAMMI Ta' PAWLU CACHIA Il-Wikkiel Il-wikkiel qajla jagħder lill-ġewħana, jaħseb li żaqqhom tpappi wkoll xebgħana. It-Tallab Xwejjaħ imċerċer jittallab; iħabbat biex jiġbor nitfa ħobż jew wens il-ħmiena, bibien jitbexxqu, ''Alla jgħinek ħija'', jingħalqu dlonk mill-ġdid, ''Imma mhux jiena'. L Midinbin F'did-dinja Ikoll aħna midinbin, u dak li jrid jaħseb mod ieħor ruħu jista' jgħodd mal-giddibin. In-Nuċċali Żeppi l-magħkus mhux f'dinja bla nuċċali, dejjem fil-but arah hemm lest iżommu, u tistagħġeb bih jorqod fil-għaxija sabiex b'min joħlom bla tlaqliq ixommu l Mix-Xhiħ għax-Xhiħ Bata, bil-għajja nqered ħesrem f'ħajtu biex qligħ is-sold fil-moħba jwarrbu mrekken, 'mma wisq bi tqila jarawha l-werrieta biex jonfqu ħabba meta jkun imdeffen. Id-Daħk Sfieqi jidher id-daħk imfaqqa' kuljum, iżda ferħ il-qalb mhu qatt fis-sliem mitmum. Kwiet u Ġenn Min jixtieq kwiet is-sabar, ma jsibu mkien; min ma jridx ġenn il-i l-ħajja, hu kullimkien. IL-MAnri Epitaffju Għal Ruħ Tajba F'dil-ħamrija jinsab fdal il-għadam ta' min xtaq tassew, iżda le miet, għaliex ħsiebu kien jimraħ fil-ħajja l issa qed igawdi fis-smewwiet. Lill-Għażżien Fil-kliem għal kollox tajjeb, fix-xogħol, xejn ma jinqala'.